Cum a fost achitat Tăriceanu în dosarul mitei de 800.000 de dolari. Înalta Curte a acceptat că datoria fostului premier către consultanții israelieni a fost plătită
Înalta Curte de Casație și Justiție și-a motivat decizia de a-l achita pe Călin Popescu Tăriceanu, fost premier al României, în dosarul în care acesta a fost acuzat că a primit o mită de 800.000 de dolari pentru a prelungi licențele Microsoft în școli. Judecătorii au decis că nu există dovezi că fostul prim-ministru a cerut mită și că Tăriceanu nu și-a încălcat atribuțiile de serviciu.